ഐപിഎല്ലില് രസകരമായ കാര്യങ്ങള് നടക്കാറുണ്ട് :കിരീടം നേടാനുള്ള സാധ്യത പറഞ്ഞ് സഞ്ജു സാംസണ് ഐപില് പതിനാലാം സീസണില് വീണ്ടും മറ്റൊരു ട്വിസ്റ്റ് സമ്മാനിച്ചുകൊണ്ട് സഞ്ജു സാംസണ് നായകനായിട്ടുള്ള രാജസ്ഥാന് റോയല്സ് ടീമിനെ 7 വിക്കറ്റിന് വളരെ അനായാസം തോല്പ്പിച്ച് റോയല് ചലഞ്ചേര്സ് ബാംഗ്ലൂര് ടീമിന്റെ കുതിപ്പ്. പോയിന്റ് പട്ടികയില് രണ്ട് പോയിന്റുകള് കൂടി സ്വന്തമാക്കി മൂന്നാം സ്ഥാനത്തേക്ക് എത്തിയ വിരാട് കോഹ്ലിയും സംഘവും പ്ലേഓഫിലേക്കുള്ള യോഗ്യതക്ക് ഏറെ അരികിലേക്കെത്തി. ബാറ്റിങ്, ബൗളിംഗ് പ്രകടനങ്ങളില് ബഹുദൂരം മുന്പില് നിന്ന കോഹ്ലിയും സംഘവും സീസണിലെ ആദ്യത്തെ കളിയിലും രാജസ്ഥാന് ടീമിനെ തോല്പ്പിച്ചിരുന്നു.11 കളികളില് 4 ജയം മാത്രം കരസ്ഥമാക്കിയ സഞ്ജുവിനും ടീമിനും പക്ഷേ പ്ലേഓഫ് പ്രതീക്ഷകള് ഏറെക്കുറെ അവസാനിച്ചുവെന്നതാണ് വാസ്തവം.മികച്ച ഒരു തുടക്കം ഓപ്പണിങ് ജോഡി ബാറ്റിങ്ങില് സമ്മാനിച്ചിട്ടും പിന്നീട് വന്ന ബാറ്റ്സ്മന്മാര് എല്ലാം പൂര്ണ്ണമായ പരാജയമായി മാറി. എന്നാല് മത്സരത്തിന് ശേഷം എവിന് ലൂയിസും യശസ്സി ജെയ്സ്വാളും ചേര്ന്ന ഓപ്പണിങ് കോംബോയെ വാനോളം പുകഴ്ത്തിയ സഞ്ജു സാംസണ് ബൗളിംഗ് നിരയുടെ പ്രകടനത്തിലും സംതൃപ്തി പ്രകടിപ്പിച്ചു.മറ്റൊരു തോല്വി കൂടി ടീം നേരിടേണ്ടി വന്നതില് നായകന് സഞ്ജു തന്റെ വിഷമം മത്സരത്തിന് ശേഷം തുറന്ന് പറഞ്ഞു. ടീമിലെ ഓപ്പണര്മാര് ഈ മത്സരത്തിലും പുറത്തെടുത്ത പ്രകടനം മികച്ചതാണ് എങ്കിലും ഞങ്ങള്ക്ക് ആ തുടക്കം പിന്നീട് ഓവറുകളില് ഒരിക്കലും വിനിയോഗിക്കാന് കഴിഞ്ഞില്ല.അവസാന ആഴ്ച ഞങ്ങളെ സംബന്ധിച്ചിടത്തോളം നിരാശ മാത്രമാണ് സമ്മാനിച്ചത്.ഇനിയും ഞങ്ങള് ഒരു വന് പോരാട്ടമാണ് നടത്തേണ്ടത് സഞ്ജു തന്റെ അഭിപ്രായം വിശദമാക്കി അതേസമയം ശേഷിക്കുന്ന മൂന്ന് കളികള് ജയിച്ചാല് ഇനിയും രാജസ്ഥാന് ടീമിന് ഒരു സാധ്യതയുണ്ടെന്നും പറഞ്ഞ സഞ്ജു വാചാലനായി. മിഡില് ഓര്ഡര് ബാറ്റിങ് മെച്ചപെടേണ്ടതുണ്ട്. അവര്ക്ക് ഇനിയും ആത്മവിശ്വാസം ലഭിക്കേണ്ടതുണ്ട്.ഈ വിക്കറ്റില് വ്യത്യസ്ത പേസ് കാണുവാന് തുടങ്ങിയിരിന്നു. അതിനാല് തന്നെ പല ബാറ്റ്സ്മാന്മാര്ക്കും ഷോട്ടുകള് എല്ലാം പ്രതീക്ഷിച്ച പോലെ കളിക്കാനായിട്ടില്ല. കൂടാതെ അവര് എല്ലാവരും മോശം ഷോട്ട് കളിക്കാനുള്ള കാരണവും ഇതാണ്.താരം വ്യക്തമാക്കി ഞങ്ങള്ക്ക് ഇപ്പോള് നഷ്ടമാകുവാന് ഒന്നുമില്ല എന്നൊരു സാഹചര്യമാണ്. ബാക്കി മത്സരങ്ങളില് അത് യാതൊരു വിധത്തില് സമ്മര്ദ്ദമില്ലാതെ കളിക്കാന് സഹായിക്കും.ഐപിഎല്ലില് എക്കാലവും രസകരമായ ചില സംഭവങ്ങള് കൂടി നടക്കാറുണ്ട്. ശേഷിക്കുന്ന മത്സരങ്ങളില് ഞങ്ങള്ക്ക് തിരികെ മികവിലേക്ക് വരാന് കഴിയുമെന്നാണ് വിശ്വാസംനായകന് സഞ്ജു സാംസണ് ആത്മവിശ്വാസം പ്രകടിപ്പിച്ചു